50 करोड़ में 5 साल के लिए बिक जाएगा धनबाद स्टेशन
विदेशोंकी तर्ज पर अंतर्राष्ट्रीय सुविधा मुहैया कराने के लिए भारतीय रेलवे 50 करोड़ में 5 साल के लिए धनबाद स्टेशन को निजी कंपनी के हाथों बेच देगी। चौंक गए आप, लेकिन यह सौ फीसदी सच है। रेलवे के अनुसार धनबाद ही नहीं, बल्कि देश के 400 स्टेशनों को निजी कंपनियों के हवाले किया जाएगा, ताकि वहां भी अंतर्राष्ट्रीय हवाईअड्डा की तर्ज पर हाइटेक सुरक्षा व्यवस्था समेत अन्य बेहतर इंतजामात का जुटान किया जा सके। रेलवे की ब्लूप्रिंट के अनुसार निजी कंपनियों को स्टेशन सुपुर्द करने के बाद तय मानकों के अनुसार हर सुविधाएं मयस्सर करने की जिम्मेवारी होगी। यात्रियों की भीड़ में खड़े आतंकियों, नक्सलियों अपराधियों पर निगाह रखने के लिए सीसीटीवी कैमरे चप्पे-चप्पे पर लगेंगे। स्टेशन के फ्रंट पिछले हिस्से को एकरूप दिया जाएगा। स्टेशन को दोनों ओर से आकर्षक बनाया जाएगा। स्टेशन के चारों ओर विदेशी लाइटें, डिस्प्ले बोर्ड, प्लेटफार्मों पर इलेक्ट्रॉनिक चार्ट, खतरे का सायरन आदि भी लगेंगे।
5 साल में स्टेशन का लुक पूरी तरह से बदल जाएगा। पांच साल बाद आने पर ऐसा लगेगा कि जैसे कि यात्री अमेरिका जापान आदि विकसित देशों के स्टेशन पर पहुंच गए हैं। स्टेशन की सर्कुलेटिंग एरिया में भी यात्रियों को छोड़ कर बाहरी लोगों के प्रवेश पर रोक लगा दी जाएगी। प्रवेश निकास द्वार पर हथियारों से लैस जवानों की तैनाती रहेगी, जो ट्रेन में सफर करने वाले यात्रियों उनके साथ में आए परिजन या साथी को जाने की इजाजत देंगे। सर्कुलेटिंग एरिया में प्रवेश करने वाली गाड़ियों पर निगाह होगी।
बाहरी प्रवेशद्वार के पास एक ऐसा यंत्र लगेगा, जिससे यह पता चल जाएगा कि किस गाड़ी में विस्फोटक हथियार हैं। चार, तीन दो पहिया गाड़ियों में बैठे लोगों के चेहरे भी कैद हो जाएंगे। गाड़ी में विस्फोटक हथियार होने पर यंत्र में लगा सिग्नल संकेत देगा। स्टेशन भवन के प्रवेश द्वार के पास मेटल डिटेक्टर फ्रेम लगेज स्कैनर होगा। जवानों के हाथों में एक्सप्लोसिव डिटेक्टर रहेंगे, जो विस्फोट की जांच करेंगे। यात्रियों के सामानों की भी जांच होगी।
स्टेशन परिसर में बड़ी-बड़ी तस्वीरें लगेंगी। इसमें पर्यटन स्थल ऐतिहासिक कला दिखेंगे। यात्रियों को आकर्षित करने के लिए स्टेशन के फ्रंट पिछले हिस्से के साथ-साथ प्लेटफॉर्म, आरक्षण कार्यालय टिकट घर में लगेंगे। स्टेशन का रंग-रोगन भी ऐसा होगा कि यात्री देखते ही रह जाएंगे।
सर्कुलेटिंग एरिया की सड़कें विदेशों की तर्ज पर बनेगी। पांच साल तक स्टेशन के रख-रखाव, सफाई, चिकित्सा सुविधा स्टेशन पर स्वच्छ जल मुहैया कराने की जिम्मेदारी कंपनी की होगी। यात्रियों को चिकित्सा सुविधा हर प्लेटफाॅर्म पर मिलेगी। रेलवे बोर्ड के निर्देश पर नए वर्ष में टेंडर निकलेगा।
hin_Deva hin_Deva hin_Deva hin_Deva hin_Deva hin_Deva